《次林文贞韵寄王玉映》
清代·周炤

夫子南归后，永夜述名媛。生小贮金屋，弱龄弄玉砚。

海桑失庐亩，竹素易钗钿。感尔瑶华赠，时时动纨扇。

芰荷缀鸳翠，天真写素绚。咏絮谢女匹，织锦苏娘彦。

侬是小家女，畏令仙人见。注目倚镜阁，因风寄方便。

所恃一片心，的的托澄练。

作者简介：周炤，字宝镫，江夏人。汉阳李以笃侧室。